મોદી-શાસન શરૂ થયા પછી કાશ્મીર સિવાય ભારતના અન્ય કોઈ પણ રાજ્યમાં કે શહેરમાં કોઈ આતંકવાદી હુમલો થયો નથી, એ મારે મન બહુ મોટી સિદ્ધિ છે. એમાંય મહત્ત્વની વાત એ છે કે કાશ્મીરમાં જેટલા આતંકવાદીઓ મોદી-સરકારમાં સેનાએ ઠાર કર્યા છે, તે સંખ્યા નાનીસૂની નથી. ખાસ માર્ક કરવા જેવી વાત એ છે કે નરેન્દ્ર મોદીના આવ્યા પછી એક પણ આતંકવાદી જીવતો પકડાયો નથી! આતંકવાદીને જીવતો પકડવો અને પછી વર્ષો સુધી ન્યાયના બહાને તેને જેલમાં રાખીને એને ખવડાવવા-પીવડાવવાનો ખર્ચ સરકારે ભોગવવો પડે એવું નરેન્દ્ર મોદીનું આયોજન નથી. આ વાત તરફ પણ દરેક દેશપ્રેમીનું ધ્યાન જવું જોઈએ.